HK 11A1

**HK 11A1**- Vācijas kompānijas Heckler & Koch ložmetēja HK 11 modifikācija. Tas ir tipisks vieglā ložmetēja piemērs, ko var pārnest un apkalpot viena persona. To parasti nelieto tuvā attālumā, telpu kaujās, bet tas lieliski der kā kājnieku atbalsta ierocis. Šis ir diezgan vērtīgs *Heckler und Koch* izstrādājums, kas ir apveltīts ar vairākām labām īpašībām, tāpat kā tā sencis HK 11. Faktiski HK 11A1 ir no magazīnām barojama ložmetēja HK 21A1 versija. Tas ir ievērojami vieglāks, ar īsāku stobru, un tiek barots no tādām pašām 20 ložu magazīnām, kā G3 kaujas šautene.

## Parametri
* Tips: Vieglais ložmetējs
* Ražotājvalsts: Vācija
* Gads: 1971
* Kalibrs: 7,62 mm
* Masa:
** Bez divkāja un magazīnām: 7,05 kg
** Tukša magazīna: 0,28 kg
** Divkājis: 0,58 kg
** Stobra caurule: 1,68 kg
* Stobra garums: 45 cm
* Kopējais garums: 130 cm
* Stobra tips: Vītņstobrs (4 gropes *RH*)
* Munīcija: 7,62 x 51 mm NATO
* Padeve: 20 ložu magazīnas
* Skats:
** Mehāniskais
*** Grauds: No nemainīgas pozīcijas
*** Tēmēklis: Diskveida ar objektīvu (graduēts 200 līdz 1200 metriem ar 100 m iedaļām)
*** Redzeslauka rādiuss: 59 cm
** Optiskais: Plaša rādiusa teleskopiskie redzeslauki
* Uguns temps : 650 šāviņi/min
* Uguns tips: pus/pilnīgi automātisks
* Lodes pirmātrums: 800 m/s
* Efektīvais attālums: 650 m
* Maksimālais efektīvais attālums: 1200 m
* Šāviņa enerģija: 3000 J

## Darbības principi
HK 11A1 darbojas ar aizslēga galvas aizmugurējās kustības palēnināšanu pārlādēšanas cikla sākumposmā, šaušanu no aizslēgta aizslēga. Tas ir lielstobra, ar gaisu dzesināms (notiek ātra stobra caurules nomaiņa) vieglais ložmetējs, spējīgs šaut pusautomātiski un pilnīgi automātiski. Tas lieto tās pašas 20 ložu magazīnas, ko G3 šautene. Stobra caurules nomaiņa ir ātra un vienkārša. Šis ierocis ir viegli, bez instrumentiem izjaucams lauka apstākļos.

## Izgatavošana
Auksti kaltā dzelzs stobra caurule ir ražota no īpašas izturības tērauda, tās kamera un stobra kanāls ir izklāti ar hromu, lai paildzinātu darbības laiku. Visas citas metāla detaļas arī ir veidotas no īpaša tērauda, savukārt pistoles spals un laide ir veidoti no augstas izturības plastmasas. Vienkāršā darbošanās un ekspluatācija, augstā precizitāte un uzticamība, daudzpusība un vieglā transportēšana padara šo ieroci ideālu bruņotajiem spēkiem. Šobrīd ierocis ir vairāku DA Āzijas valstu bruņojumā (Singapūrā, Bangladešā, Malaizijā), ar licenci to ražo Grieķijā. 

## Aprīkojums
Mērķēšanas sistēma iekļauj diskveida tēmēkli ar objektīva diametru, kas ir pielāgojams šāviņa novirzei vēja ietekmē un tēmēšanas leņķim. Teleskopiskā vai nakts redze arī var tikt vienkārši pievienota. Vieglais divkājis, kas nodrošina lielāku stabilitāti šaušanai guļus stāvoklī, var tikt piestiprināts un noņemts acumirklī. Veltņu nodrošinātā aizslēga galvas aizmugurējās kustības palēnināšana pārlādēšanas cikla sākumposmā un atsitiena amortizators dod lielu ieguldījumu precizitātē, jo šāvējs izjūt ļoti vāju atsitienu un minimālu stobra purna celšanos, īpaši pilnīgi automātiskajā režīmā. HK 11A1 vieglais ložmetējs ir viegls, bet rupjš ierocis, spējīgs dot arī lielāka apmēra ciešu uguni līdz maksimālajam efektivitātes tālumam, kas ir 1200 m, ar augstu precizitāti un uzticamību. Tas ir apgādāts ar nesamo siksnu un pilnīgu lauka-darbības komplektu.